Nguyễn Xuân Phúc

Nguyễn Xuân Phúc (født 20. juli 1954 i Quảng Nam i Vietnam) er en vietnamesisk politiker. Han var Vietnams president fra 5. april 2021 til 18. januar 2023. 

Nguyễn Xuân Phúc ble født i Quảng Nam-provinsen i Sør-Vietnam, og utdannet seg innen jus. Han ble medlem av det vietnamesiske kommunistpartiet 10. juni 1981. Han ble uteksaminert fra det nasjonale økonomiuniversitetet i Hanoi. Han jobbet i flere frivillige organisasjoner i Quang Nam-provinsen, og ble etter hvert provinspresident. Han var landets visestatsminister fra august 2011 til 7. april 2016.
Han ble valgt til statsminister av Vietnams nasjonalforsamling 8. april 2016 og hadde posten til 5. april 2021 da han ble president.

Referanser 

Vietnamesiske presidenter
Vietnamesiske statsministre
Fødsler i 1954